ডিমিট্ৰি আন্দ্ৰেয়েভিচ মুৰাটভ (ইংৰাজীঃ Dmitry Muratov, জন্মঃ ৩০ অক্টোবৰ ১৯৬১) এগৰাকী ৰাছিয়ান সাংবাদিক আৰু ৰাছিয়াৰ বাতৰি কাকত নোভায়া গাজেটাৰ মুখ্য সম্পাদক।[1] গণতন্ত্ৰ আৰু স্থায়ী শান্তিৰ বাবে পূৰ্বচৰ্ত বুলি বিবেচিত মত প্ৰকাশৰ স্বাধীনতাক সুৰক্ষিত কৰাৰ ক্ষেত্ৰত তেওঁলোকৰ প্ৰচেষ্টাৰ বাবে ২০২১ বৰ্ষত সাংবাদিক মাৰিয়া ৰেচ্ছা আৰু তেওঁ যুটীয়াভাৱে শান্তিৰ ন'বেল বঁটা লাভ কৰে।[2] মুৰাটভে ১৯৯৩ চনত আন কেইবাজনো সাংবাদিকৰ সৈতে গণতন্ত্ৰ পন্থী বাতৰি কাকত নোভায়া গাজেটাৰ প্ৰতিষ্ঠা কৰিছিল। তেওঁ ১৯৯৫ চনৰ পৰা ২০১৭ চনলৈ বাতৰি কাকতৰ মুখ্য সম্পাদক আছিল। পুনৰ ২০১৯ চনত তেওঁ এই পদ গ্ৰহণ কৰিছিল। বাতৰি কাকতখন চৰকাৰী দুৰ্নীতি আৰু মানৱ অধিকাৰ উলংঘনৰ দৰে সংবেদনশীল বিষয়ৰ ওপৰত প্ৰতিবেদন প্ৰস্তুত কৰাৰ বাবে জনাজাত।[3] মুখ্য সম্পাদক হিচাপে তেওঁ পুটিন চৰকাৰৰ সমালোচনা কৰা আন্না পলিটকভস্কায়াৰ প্ৰবন্ধ প্ৰকাশ কৰিছিল। সাংবাদিক সুৰক্ষা সমিতিৰ মতে মুৰাটভে "বৰ্তমান ৰাছিয়াত ৰাষ্ট্ৰীয় প্ৰভাৱ থকা একমাত্ৰ গুৰুত্বপূৰ্ণ বাতৰি কাকত" সৃষ্টি কৰাত সহায় কৰিছিল।[4] চেচনিয়া আৰু উত্তৰ ককেছাছৰ অশান্ত পৰিস্থিতিৰ বিষয়ে আলোকপাত কৰাত তেওঁৰ কাকত যথেষ্ট প্ৰভাৱশালী ভূমিকা পালন কৰিছে।
১৯৬১ চনৰ ৩০ অক্টোবৰ তাৰিখে ৰাছিয়াৰ কুইবিশ্বেভত (বৰ্তমান চামাৰা) ডিমিট্ৰি মুৰাটভৰ জন্ম হৈছিল।[5] তেওঁ পাঁচ বছৰ কুইবিশ্বেভ ষ্টেট ইউনিভাৰ্চিটিৰ ফিলোলজী অনুষদত পাঁচ বছৰ অধ্যয়ন কৰিছিল। ইয়াত অধ্যয়ন কৰি থাকোঁতে তেওঁ সাংবাদিকতাৰ প্ৰতি তেওঁৰ আগ্ৰহ আৱিষ্কাৰ কৰিছিল। কলেজত থাকোঁতে তেওঁ স্থানীয় বাতৰি কাকতৰ সৈতে যোগাযোগ কৰিছিল আৰু সাংবাদিকতাত আংশিক সময়ৰ বাবে চাকৰি কৰিছিল।
কুইবিশ্বেভ ষ্টেট ইউনিভাৰ্চিটিত শিক্ষা সমাপ্ত কৰি তেওঁ ১৯৮৩ চনৰ পৰা ১৯৮৫ চনলৈ ছোভিয়েট সেনাবাহিনীত সেৱা আগবঢ়াইছিল। মুৰাটভে সামৰিক বাহিনীত তেওঁৰ কাৰ্যকলাপৰ বিষয়ে উল্লেখ কৰি নিজকে সঁজুলি চৰ্টিঙৰ বাবে দায়বদ্ধ বিশেষজ্ঞ বুলি অভিহিত কৰিছিল।
১৯৯৩ চনত মুৰাটভ আৰু কমচোমোলস্কায়া প্ৰাৱদাৰ প্ৰায় ৫০ গৰাকীতকৈ বেছি আন সহকৰ্মীয়ে নোভায়া গাজেটা শীৰ্ষক তেওঁলোকৰ নিজা কাকত আৰম্ভ কৰে। তেওঁলোকৰ লক্ষ্য আছিল ৰাছিয়াৰ নাগৰিকসকলৰ বাবে "এক সৎ, স্বতন্ত্ৰ আৰু সামৰ্থৱান"[8] কাকত হিচাপে পৰিগণিত হোৱা। বাতৰি কাকতখনে মূলতঃ মানৱ অধিকাৰৰ বিষয়, দুৰ্নীতি আৰু ক্ষমতাৰ অপব্যৱহাৰৰ গভীৰ অনুসন্ধান কৰাৰ বাবে জনাজাত। নোভায়া গাজেটাৰ নিউজৰুম দুটা কম্পিউটাৰ, দুটা কোঠা, এটা প্ৰিণ্টাৰ আৰু কৰ্মচাৰীসকলৰ বাবে কোনো দৰমহা নোহোৱাকৈ আৰম্ভ হৈছিল। প্ৰাক্তন ছোভিয়েট ৰাষ্ট্ৰপতি মিখাইল গৰ্বাচেভে কাকতখনৰ দৰমহা আৰু কম্পিউটাৰৰ বাবে পৰিশোধ কৰিবলৈ তেওঁৰ শান্তিৰ ন'বেল বঁটাৰ কিছু ধন উদাৰতাৰে দান কৰিছিল। মুৰাটভক নোভায়া গাজেটাৰ উপ প্ৰেছ সম্পাদক হিচাপে মনোনীত কৰা হৈছিল।[9] ১৯৯৪ চনৰ ডিচেম্বৰ মাহৰ পৰা ১৯৯৫ চনৰ জানুৱাৰী মাহলৈ অনুষ্ঠিত প্ৰথম চেচেন যুদ্ধৰ যুদ্ধ ক্ষেত্ৰত মুৰাটভ সংবাদদাতা হিচাপে কৰ্মৰত আছিল।
মুৰাটভে সাংবাদিকতাৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে বহুতো বঁটা আৰু সন্মান লাভ কৰিছে। বিপদৰ সন্মুখীন হৈ সংবাদ মাধ্যমৰ স্বাধীনতা ৰক্ষা কৰাৰ ক্ষেত্ৰত তেওঁৰ সাহসিকতাৰ বাবে তেওঁ ২০০৭ চনত সাংবাদিক সুৰক্ষা সমিতিৰ পৰা আন্তৰ্জাতিক প্ৰেছ স্বাধীনতা বঁটা লাভ কৰিছিল।[14] ২০১০ চনৰ ২৯ জানুৱাৰীত সাংবাদিকৰ স্বাধীনতাৰ প্ৰতি থকা স্থিতিৰ বাবে ফ্ৰান্স চৰকাৰে তেওঁক ফ্ৰান্সৰ সৰ্বোচ্চ অসামৰিক সন্মান লিজিয়ন অফ অনাৰ অৰ্ডাৰ প্ৰদান কৰে।[15] মুৰাটভে ২০১০ চনৰ মে মাহত নোভায়া গাজেটাৰ হৈ ফৰ ফ্ৰীদম বঁটা লাভ কৰিছিল।[16] ২০১৬ চনত মুৰাটভে ৱৰ্ল্ড এছ'চিয়েশ্যন অৱ নিউজ পাব্লিচাৰ্ছৰ পৰা গোল্ডেন পেন অৱ ফ্ৰীডম বঁটা গ্ৰহণ কৰে।
↑ "Dmitry Muratov, Editor of Novaya Gazeta, Russia". http://cpj.org/awards/2007/muratov.php.
↑ 4.0 4.1 Lundstrom, Hedvig (2016-06-03). "Biography of 2016 Golden Pen of Freedom Laureate Dmitry Muratov". World Association of Newspapers and News Publishers. https://archive.wan-ifra.org/articles/2016/06/03/biography-of-2016-golden-pen-of-freedom-laureate-dmitry-muratov.
↑ "Dmitry Muratov". Nobelprize.org. https://www.nobelprize.org/prizes/peace/2021/muratov/facts/। আহৰণ কৰা হৈছেঃ 8 October 2021.
↑ "Dmitry Muratov: biografija, novinarske aktivnosti". https://hr.puntomarinero.com/dmitry-muratov-biography-journalistic-activities/.
↑ Yablokov, Ilya. "Nobel peace prize: how Dmitry Muratov built Russia's 'bravest' newspaper, Novaya Gazeta" (en ভাষাত). The Conversation. http://theconversation.com/nobel-peace-prize-how-dmitry-muratov-built-russias-bravest-newspaper-novaya-gazeta-169560। আহৰণ কৰা হৈছেঃ 2021-10-08.
↑ "Dmitry Muratov, Editor of Novaya Gazeta, Russia". https://cpj.org/awards/muratov-2/.
↑ "Russian opposition newspaper will arm its journalists". 26 October 2017. https://www.theguardian.com/world/2017/oct/26/russian-opposition-newspaper-will-arm-its-journalists.
↑ "After 22 Years, Novaya Gazeta Editor Dmitry Muratov Steps Down". 13 November 2017. https://www.themoscowtimes.com/2017/11/13/novaya-gazeta-editor-steps-down-a59561.
↑ "Russian media veteran Dmitry Muratov returns to 'Novaya Gazeta' editor-in-chief post". Meduza. https://meduza.io/en/news/2019/11/15/russian-media-veteran-dmitry-muratov-returns-to-novaya-gazeta-editor-in-chief-post.
↑ Yabloko, Author. "Russian Democratic Party Yabloko -". Russian Democratic Party Yabloko. https://eng.yabloko.ru/.
↑ "CPJ congratulates Maria Ressa and Dmitry Muratov for winning the 2021 Nobel Peace Prize". CPJ. https://cpj.org/2021/10/cpj-congratulates-maria-ressa-and-dmitry-muratov-for-winning-the-2021-nobel-peace-prize/। আহৰণ কৰা হৈছেঃ 8 October 2021.
↑ "Watchdog". RadioFreeEurope/RadioLiberty. https://www.rferl.org/Watchdog.
↑ "Yhe Franklin Delano Roosevelt Four Freedoms Awards 2020". https://www.roosevelt.nl/sites/zl-roosevelt/files/ffa_2010.pdf.
↑ "The Nobel Peace Prize 2021" (en-US ভাষাত). NobelPrize.org. https://www.nobelprize.org/prizes/peace/2021/press-release/। আহৰণ কৰা হৈছেঃ 2021-10-08.
বেঞ্জামিন লিষ্ট ( জাৰ্মানী)
ডেভিদ মেকমিলান ( যুক্তৰাজ্য/ আমেৰিকা যুক্তৰাষ্ট্ৰ)
আব্দুলৰাজাক গুৰ্নাহ ( তাঞ্জানিয়া)
মাৰিয়া ৰেচ্ছা ( ফিলিপাইনছ)
ডিমিট্ৰি মুৰাটভ ( ৰাছিয়া)
চিউকুৰো মানাবে ( আমেৰিকা যুক্তৰাষ্ট্ৰ)
ক্লাউছ হেচেলমান ( জাৰ্মানী)
জৰ্জিঅ' পাৰিচি ( ইটালী)
আৰ্ডেম পাটাপুটিয়ান ( লেবানন/ আমেৰিকা যুক্তৰাষ্ট্ৰ)
ডেভিদ জুলিয়াছ ( আমেৰিকা যুক্তৰাষ্ট্ৰ)
জছুৱা এংৰিষ্ট ( আমেৰিকা যুক্তৰাষ্ট্ৰ)
ডেভিদ কাৰ্ড ( কানাডা)
গুইডো ইমবেন্স ( আমেৰিকা যুক্তৰাষ্ট্ৰ)
Integrated Authority File (Germany)
অদৃশ্য শ্ৰেণীসমূহঃ
এই পৃষ্ঠাখন ২৫ অক্টোবৰ, ২০২১ তাৰিখে ১২ঃ৪৬ বজাত অন্তিম সংশোধন কৰা হৈছিল।
লেখাবোৰ ক্ৰিয়েটিভ কমন্স এট্ৰিব্যুশ্বন/শ্বেয়াৰ-এলাইক লাইচেঞ্চৰ অন্তৰ্গত; ইয়াৰ লগতে আনুষঙ্গিক নিয়মাৱলী যোগ হ'ব পাৰে। ব্যৱহাৰৰ চৰ্তবোৰ বিতংকৈ চাওক।
